 لاهور ( ويب ڊيسڪ ) پاڪستان ڪرڪيٽ ٽيم جي اوپنر فخر زمان چيو آهي ته ٽيڪنيڪ تي ڪم ضرور ڪيو پر جارحاڻو انداز نه بدلائيندس. وزيراعظم عمران خان ملاقات جو احساس ئي الڳ هو هن ڪيئي قميتي مشورو ڏنا. پاڪستان ۾ ڪرڪيٽ جي سڀ کان وڏي ويب سائيٽ ” ڪرڪيٽ پاڪستان “ کي انٽرويو ڏيندي فخر زمان چيو ته عالمي ڪرڪيٽ جي مصروفيتن دوران ٽيڪنيڪ ۽ مهارت تي ڪم ڪرڻ جو موقعو ئي گهٽ ملندو آهي، جيڪڏهن ڪجهه سکڻ جي ڪوشش ڪجي تڏهن به ٻئي ڏينهن کي ميدان تي لهڻو پوندو آهي، آسٽريليا خلاف ون ڊي سيريز ۾ آرام ڏنو ويو ته ان موقعي مان فائدو کڻندي ٽيڪنيڪ بهتر بڻائڻ تي ڪم ڪيو. اوپنر چيو ته آسٽريليا خلاف سيريز ۾ آرام ڪرڻ جي ضرورت هئي،  گوڏي جي انجري ۽ ٽيڪنيڪي مسئلن تي ڪم ڪرڻو هو، ڪنهن هڪ سيريز ۾ نه کيڏڻ سان عالمي ڪرڪيٽرن جي فارم تي ڪو به اثر ناهي پوندو، انگلينڊ خلاف ون ڊي ميچن ۾ به تياري جو سٺو موقعو ملندو، تازو توانو ۽ عالمي ڪپ ۾ ڪارڪردگي ڏيکارڻ لاءِ بي چين آهيان. هڪ سوال جي جواب ۾ فخر زمان چيو ته پاڪ-ڀارت ميچ تي دنيا جو نظرون هونديون آهن، اسان لاءِ به اهو مقابلو اهم هوندو، عالمي ڪپ جهڙي ميگا ايونٽ ۾ وڏو ميچ هجي ته اميدون به وڌيڪ هونديون آهن، انهن تي پورو لهڻ جي ڪوشش ڪنداسين پر اسان کي هر ميچ وڏي جذبي سان کيڏڻي ۽ ڀرپور سگهه سان سمورن مخالفن سان مقابلو ڪرڻو آهي، ٽيم جو ماحول ڏاڍو سٺو ۽ رانديگر بهترين ڪارڪردگي ڏيکارڻ لاءِ پرجوش آهن. وزيراعظم عمران خان سان ملاقات بابت پڇيل سوال جي جواب ۾ قومي اوپنر چيو ته عمران خان ملاقات جو احساس ئي الڳ هو، پاڪستاني ڪرڪيٽرن جا حوصلا جوان ٿي ويا، اوپنر چيو ته عمران خان قومي هيرو آهي، سڀئي رانديگر ساڻس ملاقات سان ڏاڍو پرجوش هئا، هڪ ڪلاڪ تائين ڳالهه ٻولهه ٿي، اڳوڻي ڪپتان قيمتي مشورا ڏنا، قومي ڪرڪيٽرن جو حصو وڌيو ۽ ملڪ لاءِ ڪجهه ڪري ڏيکارڻ جو جوش پيدا ٿيو، ان ملاقات جو احساس ئي الڳ هو. فخر زمان گوڏي جي انجري مان مڪمل ڇٽڪارو حاصل ڪري ورتو آهي، هاڻ مڪمل طور فٽ آهيان ۽ پنهنجي ڪارڪردگي سان ٽيم جي ڪاميابين جو رستو ٺاهڻ لاءِ پرعزم آهي.